**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 176**

(protokols Nr. 7, 2. p.)

**Par nekustamā īpašuma Vesetas iela 10-30, Jaunkalsnava, Kalsnavas pagasts, Madonas novads, nodošanu atsavināšanai, rīkojot izsoli**

Kalsnavas pagasta pārvalde rosina nodot atsavināšanai dzīvokli adresē Vesetas iela 10-30, Jaunkalsnava, Kalsnavas pag., Madonas nov., kas ir neizmatojams. Dzīvoklis ir labiekārtots trīs istabu dzīvoklis ar kopējo platību 53,9 m2, atrodas 3. stāvā. Dzīvoklis adresē Vesetas iela 10-30, Jaunkalsnava, Kalsnavas pag., Madonas nov., prasa lielus finanšu ieguldījumus, kuru Kalsnavas pagasta pārvaldei nav.

Ar 03.04.2025. Madonas pašvaldības Dzīvokļu komisijas lēmumu Nr. 69 nolemts atzīt pašvaldībai piederošā nekustamā īpašuma adresē Vesetas iela 10-30, Jaunkalsnava, Kalsnavas pag., Madonas novads, atsavināšanu publiskā izsolē.

Publiskas personas mantas atsavināšanas likuma 4. panta pirmā daļa nosaka, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai.

Saskaņā ar likuma “Pašvaldību likums” 10. panta pirmās daļas 16. punktu Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Lai izskatītu jautājumu par pašvaldības dzīvokļu īpašuma atsavināšanu, ir nepieciešama nekustamā īpašuma reģistrēšana zemesgrāmatā un novērtēšana.

Noklausījusies sniegto informāciju, pamatojoties uz likuma “Pašvaldību likums” 10. panta pirmās daļas 16. punktu, Publiskas personas mantas atsavināšanas likuma 4. panta ceturtās daļas 5. punktu, 45. panta trešo daļu, ņemot vērā 16.04.2025. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Nodot atsavināšanai nekustamo īpašumu Vesetas iela 10-30, Jaunkalsnava, Kalsnavas pag., Madonas nov., rīkojot izsoli.
2. Nostiprināt zemesgrāmatā uz Madonas novada pašvaldības vārda, kā patstāvīgu īpašuma objektu dzīvokļa īpašumu Vesetas iela 10-30, Jaunkalsnava, Kalsnavas pag., Madonas nov.
3. Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu pie sertificēta vērtētāja.
4. Pēc īpašuma reģistrēšanas zemesgrāmatā un novērtēšanas virzīt jautājumu par dzīvokļa īpašuma atsavināšanu, rīkojot izsoli.

Domes priekšsēdētājs A. Lungevičs

*A. Semjonova 27333721*